11 Musampi+ ukasapuka ku kishina kya kwa Yese,+Ne musele+ ukamena ku mizhazhi yanji, ukapanga bipangwa.2 Kabiji mupashi wa Yehoba ukekala pe aye,+Mupashi wa maana+ ne wa milangwe,Mupashi upana maana ne wa bulume,+Mupashi wa kuyuka bintu ne wa kwakamwa Yehoba.3 Kabiji aye ukasangalela mu kwakamwa Yehoba.+Kechi ukachiba mambo kwesakana na mwekelo ya muntu ne.Nangwa kukajipila bantu kwesakana na byo aumvwa ne.+4 Ukachibila bayanji mambo monka mo aolokela,Kabiji ukazhachisha bantu mu bololoke ne kupokolola bakimote ba pano pa ntanda.Ukapuma ntanda na byambo bikafuma mu kanwa kanji nobe na kamama+Kabiji ukonauna bantu babi na muya* ukafuma mu kanwa kanji.+5 Bololoke bukekala mushipi wa mu lubunda wanji,Kabiji bukishinka bukekala mushipi wa mu kifuka kyanji.+6 Musuka ukekalanga mu mutende na mwana mukooko,+Kabiji mwana mbuzhi ne kisumpa bakalaalanga pamo,Ne mwana ñombe ne bokwe ne nyama wanuna bakekalanga pamo;*+Kabiji mwana mucheche ukebatangijilanga.7 Ñombe mukazhi ne mbeyala bakajiilanga pamo,Ne baana babo bakalaalanga pamo.Bokwe ukajanga nsono nobe ñombe.+8 Mwana ukyamwa ukakayilanga pa bwina bwa kishipila,Kabiji mwana wasumuka ukabika kuboko kwanji pa bwina bwa muloolo wa bulembe.9 Kechi bakekozhanga+Nangwa kwionauna pa mutumba wami yense wazhila ne,+Mambo pano pa ntanda pakakumbana maana a kuyuka YehobaByonkatu mema byo akumbana mu kalunga ka mema.+10 Pa joja juba, muzhazhi wa kwa Yese+ ukemana nobe kayukilo* ka mitundu ya bantu.+Ba mu bisaka bya bantu bakeya kwi aye na kukeba maana,+Kabiji mpunzha yanji yo akekalamo ikekala ya lukumo.11 Pa joja juba, Yehoba ukatanyika kuboko kwanji ja bubiji kuba’mba abwezhe bantu banji bashajilepo kufuma mu Asilya,+ Ijipita,+ Patalosa,+ Kushi,+ Elama,+ Shinala,* Hamata ne pa makuji a pa kalunga ka mema.+12 Ukemika kayukilo* ka mu bisaka bya bantu ne kupwizha pamo bena Isalela bapalañenejilemo,+ kabiji ukakonkanya pamo bena Yuda bapalañenejilemo kwibafumya mu makonka ana a ntanda.+13 Kichima kya bena Efelaimu kikapwa,+Ne boba bashikwa bena Yuda bakafwa.Bena Efelaimu kechi bakobila kichima bena Yuda ne.Kabiji bena Yuda nabo kechi bakashikwa bena Efelaimu ne.+14 Kabiji bakakunkulukila ku mikolo* ya bena Filishitiya na ku muzhika;Bonse pamo bakangata bintu bya bantu bekala ku Musela.Bakashinda* bena Edomu+ ne bena Moabu,+Kabiji bakebakookelanga ku bena Amonyi.+15 Yehoba ukabanya* kampabila* ka kalunga ka mema ka Ijipita+Kabiji ukapepezha kuboko kwanji peulu ya Mukola.*+Na muya* wanji usokañana ukamupuma ne kumwabanya ke tukola tutanu na tubiji,Ne kulengela bantu kwenda na makwabilo abo kuya ku bushiya.16 Kabiji kukekala mukwakwa+ ukafuma mu Asilya mukabwelela bantu banji bashajilepo,+Byonkatu byo kyajinga ku bena Isalela kimye kyo bafumine mu kyalo kya Ijipita.
bem_Latn